PLAN FOR CULTURE

Grupna izložba "Stranger Danger" u Trotaoru: Saša Tkačenko, Vuk Ćuk i Julija Zaharijević
2023-11-24 19:00 - 22:00 (Europe/Zagreb) | Galerija Trotoar, Mesnička 7, Zagreb, Croatia (Local Name: Hrvatska)
Nakon dvije samostalne izložbe domaćih umjetnika, Trotoar otvara ciklusa gostovanja kroz grupnu izložbu na kojoj izlažu umjetnici Saša Tkačenko, Vuk Ćuk i Julija Zaharijević predstavljajući tako beogradsku galeriju suvremene umjetnosti Eugster II Belgrade. Kustosica izložbe je Natalija Paunić.
Prva gostujuća izložba u Trotoaru radove Saše Tkačenka, Vuka Ćuka i Julije Zaharijević premijerno predstavlja zagrebačkoj publici kao dio programskog usmjerenja galerije da jednom godišnje realizira izložbe koje nastaju u suradnji s međunarodnim galerijama i(li) kustosima. Ciklusom pozvanih galerija i kustosa Trotoar želi istražiti i prezentirati širok raspon regionalno i inozemno relevantnih umjetnica i umjetnika, potaknuti razmjenu perspektiva i doprinijeti povezivanju suvremene umjetničke produkcije. Prva od pozvanih, galerija Eugster || Belgrade, zastupa niz internacionalno uspješnih autorica i autora iz regije, a posljednjih se par godina predstavila na brojnim relevantnim europskih i svjetskim sajmovima suvremene umjetnosti.

Izložba „Stranger Danger“ na kojoj će Tkačenko, Ćuk i Zaharijević izložiti svoje recentne radove koji sežu od slika, preko skulptura do prostornih instalacija, otvorena je do 13. siječnja, a uključujuće i nekoliko site specific uradaka nastalih upravo za potrebu izlaganja u Trotoaru. U sklopu popratnog programa izložbe planirani su i razgovori s umjetnicima, a Saša Tkačenko najavljuje i promociju svog „Anxiety artist booka“ na 365 strana u minimalnoj ediciji 3+2AP.
Više o izložbi „Stranger Danger“ u tekstu predgovora kustosice Natalije Paunić:
„Na izložbi su okupljeni radovi troje umjetnika koji na različite načine promišljaju stvarnost. Naslovno djelo (Saša Tkačenko — Unknown, talk to unknown), postavljeno u izlogu galerije, neonskim svjetlom ispisuje riječi “stranger” i “danger” čime poziva na oprez i prije samog ulaska u prostor određuje ton izložbe. Rimovane imenice citat su iz promišljanja Vladimira Nabokova na temu nedaća individualizma, prevedene u kontekst današnjih društvenih izazova. S druge strane, dok su se neke Nabokovljeve riječi u njegovo vrijeme mogle činiti naprednima i liberalnima, njegove šovinističke izjave (na primjer njegova “sumnja” u sposobnosti spisateljica) otkrivaju drugo lice njegove osobnosti. Na višeslojnost stvarnosti upućuje i rad Julije Zaharijević koja se koristi promjenjivom prirodom simbola u svrhu multiplikacije mogućih interpretacija. Radovi prikazani u Trotoaru izobličuju prepoznatljiv uzorak Chesterfield sofe, poznati vizualni znamen koji često povezujemo s patrijarhalnim shvaćanjem uspjeha, bogatstva ili ljepote (koji su u tom shvaćanju međusobno zamjenjivi). Raspored dugmadi više ne slijedi poznati uzorak koordinatne mreže nego stvara hibridnu formu, simulirajući organski proces nekontrolirane dezintegracije koji napreduje na vlastitu štetu, proces kancerogenog rasta. Taj je proces analogno primjenjiv na odraslu dob generacije čije se sazrijevanje odvilo paralelno sa sazrijevanjem interneta. Gubitak kontrole nad vlastitim online postupcima i podacima, konačni burnoutizazvan neprestanom prisutnošću, teme su koje izviru iz umjetničke prakse Vuka Ćuka. Njegovi se radovi sastoje od sakupljenih, reklo bi se beskorisnih i neobičnih, masovno proizvedenih predmeta kupljenih uglavnom preko Ali-Expressa. Položeni na pod galerije raspoređeni su u ritualne oblike koji umjesto kružnica čine smajliće — simbol koji je, u suštini, jednako apstraktan kao i bilo koji drugi.“

VIŠE O UMJETNICIMA:

Saša Tkačenko (1979.) trenutno živi i radi u Zagrebu. U svom se umjetničkom djelovanju bavi prostorima i njihovim transformacijama pod utjecajem drugih medija, propitujući interakciju arhitektonskih karakteristika sa skulpturom, videom i instalacijom.Tkačenkovi radovi tako stvaraju dinamične situacije čiji je integralni dio publika, a često promišljaju motive i narative iz popularne kulture i suvremenog života. Izlaže od 2008. godine, između ostalog u Centru Pompidou u Parizu, Muzeju suvremene umjetnosti u Beogradu, mumok-u (Museum Moderner Kunst) u Beču, Muzeju suvremene umjetnosti u Zagrebu, MNAC-u (Nacionalni muzej suvremene umjetnosti) u Bukureštu, Times Museumu u Guandongu, ACP-u (Australian Centre for Photography) u Sydneyu, Muzeju grada Beograda, Künstlerhausu Bremen, UnionDocsu (Center for Documentary Art) u New Yorku, muzeju suvremene umjetnosti Castello di Rivoli u Torinu. Tkačenko je sudjelovao na rezidencijalnim programima u ISCP-u u New Yorku i T.I.C.A-AirLAb-u pri Tiranskom institutu za suvremenu umjetnost. Izlagao je i na umjetničkim sajmovima uključujući Liste Art Fair u Baselu i Listeov projekt Rewriting our imaginations, Art Geneve, Flash Show Budapest i Not Cancelled (online). Radovi mu se nalaze u kolekcijama Muzeja suvremene umjetnosti u Beogradu i Telenorovoj kolekciji suvremene umjetnosti.
sasatkacenko.com
instagram.com/sasatkacenko/

Vuk Ćuk (1987.) vizualni je umjetnik iz Beograda. Kroz svoj rad propituje kako kapitalistička logika, trendovi i tehnologija oblikuju ljudski i prirodni svijet te istražuje nove načine življenja u suvremenom društvu. Djeluje kroz medij skulpture (kinetičke i statičke), instalacije, crteža, slikarstva, digitalne i video umjetnosti. Radovi su mu prikazani na 58. Oktobarskom salonu – Beogradskom bijenalu 2021., pod umjetničkim vodstvom CURA-e i kustosica Ilarie Marotte i Andree Baccin, na Sequence Art Festivalu u Marshall Houseu u Reykjaviku (2019.), na 57. Oktobarskom salonu – Beogradskom bijenalu 2019., pod umjetničkim vodstvom kustosa Gunnara i Danielle Kavran, u Kineskom umjetničkom muzeju u Šangaju (2017.), na Sugarcube Festivalu u New Yorku (2016.) i na Taiyuanskom kiparskom simpoziju u Taiyuanu (2016.). Imao je nekoliko samostalnih izložbi u galeriji Zvono u Beogradu, a samostalno je izlagao i u EIKON Schauraumu u MuseumsQuartieru u Beču (2023.), u Automat Artspaceu u Saarbruckenu (2022.), na sajmu The Armory Show u New Yorku (2023.), u galeriji Eugster || Belgrade (2020.), galeriji Ravnikar u Ljubljani (2019.) te u Srpskom kulturnom centru u Parizu (2018.). Nagrađen je posebnim priznanjem MAK Museuma u Beču, nagradom zaklade Vladimir Veličković i nagradom Taiyuanskog kiparskog simpozija. Predaje na Fakultetu primijenjenih umjetnosti u Beogradu i umjetnički je urednik časopisa DSCENE.
vukcuk.com
instagram.com/vukcar/

Julija Zaharijević (1991.) živi na relaciji Beč – Berlin. Polazište njene umjetničke prakse je neprekidno kretanje slika u našem globalnom društvu. Zanima je njihovo izvorište, vrijednost, simbolika i kako se mijenjaju ovisno o kontekstu. Njezini radovi inspiraciju pronalaze u povijesti umjetnosti i slikarstvu, popularnoj kulturi i društvenoj zamršenosti europskog umjetničkog bubblea. Izražava se kroz skulpturu, pisanje i slikarstvo. Radovi su joj izlagani na samostalnim izložbama: Modern Painting u Bbberlinu u Berlinu (2022.), samostalno predstavljanje na sajmu Vienna Contemporary s galerijom Eugster || Belgrade (2022.), Oh no! The View u galeriji Georg Kargl Permanent u Beču (2021.) i Silver Lane u galeriji Alienze u Beču (2021.). Recentne grupne izložbe na kojima je sudjelovala uključuju: On the New — Viennese Scenes and Beyond u galeriji Belvedere 21 u Beču (2023.), Structure u galeriji Eugster || Belgrade (2023.), hyper (hyper) u galeriji Callirrhoë u Ateni (2022.), SYSTEMA s galerijom Pina u Marseilleu (2022.), Burn the Groves u galeriji Löwengasse u Kölnu (2022.) i Jahresgaben 2022 u galeriji Kevin Space u Beču (2022.)
julijazaharijevic.com
instagram.com/julijazahahaha/

O GOSTUJUĆOJ GALERIJI EUGSTER || BELGRADE:
Galerija Eugster || Belgrade teži predstavljanju najrelevantnije produkcije suvremene umjetnosti jugoistočne Europe. Istražuje različite lokalne identitete u njihovu međuodnosu kao i u dijalogu s međunarodnim umjetničkim praksama, svjetskim zbivanjima i ključnim pitanjima. Smještena u središtu bivše Jugoslavije, galerija propituje nove smjerove razvoja umjetnosti nekadašnjih država članica, načine na koji umjetnost može utjecati na njihove odnose danas, nadilazeći lokalni rakurs i postajući međunarodna. Internacionalni sajmovi i predstavljanja galerija i umjetnika/ica: The Armory Show, New York (2023.), Vienna Contemporary, Beč (2023., 2022. i 2019.), Liste Art Fair, Basel (2023., 2022. i 2021.), ARCO Madrid (2023. i 2021.), Artissima, Torino (2022.), Parallel Viena, Beč (2018.) Umjetnici koje Eugster || Belgrade zastupa: Emir Šehanović, :mentalKLINIK, Vladimir Miladinović, Saša Tkačenko, Šejla Kamerić, Vuk Ćuk, Ivana Ivković, Julija Zaharijević, Doruntina Kastrati, Marko Obradović
eugster-belgrade.com
instagram.com/eugster_belgrade/

O KUSTOSICI:
Natalija Paunić (1990.) kustosica je i medijatorica iz Beograda. Redovito piše o umjetnosti istražujući nove, intersekcionalne pristupe kustoskoj praksi i pisanju kao i načine međudjelovanja osobnih i profesionalnih aspekata naših života. U svojem se radu bavi ponajprije pitanjima feminizma, akceleracionizma, ekologije, luksuza, rasipništva i ljubavi.
Nakon magisterija na Arhitektonskom fakultetu u Beogradu, završava studij kustoskih praksi na Goldsmithsu u Londonu (2017.). Sudjeluje na različitim projektima u galeriji Eugster || Belgrade (više godina), Kunsthaus Dresden (2022.), Nacionalnoj galeriji Sjeverne Makedonije u Skopju (2022.), Confluence Institute for Innovation and Creative Strategies in Architecture (Pariz), Biennale Sessions (Venecija, 2022.), British Councila i zaklade LUX Moving Image (2020. – 2021.), Q21 u MuseumsQuartieru (Beč, 2019.), Enclave Projects (London, 2016. i 2017.), European Architecture Students Assembly (Danska, 2017.), Public School for Architecture Brussels (2017.), Institute for Contemporary Arts (u sklopu projekta ICA Young, London, 2016.). Radila je kao medijatorica na documenti 14 u Kasselu (2017.). U posljednje je vrijeme tekstove i intervjue objavljivala u časopisima Spike, Mousse i Les Nouveaux Riches te u novoj knjizi posvećenoj vještičarenju, umjetnosti i feminizmu kroz prizmu umjetnosti Šejle Kamerić (Mother is a bitch, Distanz publishing, Berlin). Od 2023. radi na razvijanju zaklade LUKOWA Art Foundation u Luzernu.
natalijapaunic.com

O GALERIJI TROTOAR:
Trotoar, galerija suvremene umjetnosti otvorena u svibnju 2023. godine, novo je zagrebačko mjesto za izložbe, susrete i otkrivanje suvremene umjetničke scene. Radno vrijeme: od srijede do petka od 11 do 19 sati, subotom od 10 do 14 sati, i po dogovoru.
trotoar-galerija.hr
instagram.com/trotoar.gallery
facebook.com/trotoar.gallery
https://trotoar-galerija.hr/izlozba/stranger-danger/

PIDA – PIRAN DAYS OF ARCHITECTURE 2023
2023-11-25 | Avditorij Portoroz, Sencna pot 8A, Portoroz, 6320, Slovenia
Jubilee 40th international architectural conference Piran Days of Architecture with this year’s theme CONTEXT. CONCEPT. CONSENSUS.
Piran Days of Architecture (PDA) is an international architectural conference with one of the longest traditions in the world. Initiated by a group of Slovene architects and from 1986 to 2007 presided by architect prof. Vojteh Ravnikar (1943–2010) it has taken place annually since 1983 at the end of November in the charming, medieval Slovene coastal town of Piran and from 2019 due to unpredictable sea flooding in the nearby Portorož Auditorium. Since 2008, it has been organized by the younger generation of Slovene architects under the leadership of architect Maja Ivanič.
The aim of the conference is to evaluate the social architectural situation and to present the most progressive and innovative ideas of contemporary architectural and spatial production, which preserves cultural identity and diversity through the understanding and respect of the geographical and cultural context.

LECTURERS
› Sonja Ana Hoyer, Slovenia
› Aitor Fuentes, Arquitectura-g, Spain
› Tom Lechner, Austria
› Janez Koželj, Slovenija
› Lenart Piano, FA Ljubljana
› Pedro Domingos, Portugal
› Iva Letilović, Igor Pedišić, Croatia
› Níall McLaughlin, United Kingdom
› Wang Shu, Lu Wenyu, Amateur Architecture Studio, China

ACCOMPANYING PIRAN DAYS TO PIRAN EVENTS
› 2023 Piranesi Award exhibition
opening of the international architectural exhibition in Monfort exhibition hall
› PIDA 40: opened archives, exhibition
exhibition in Herman Pečarič Gallery
› The City in Context
children’s workshop Playful architecture by Center arhitekture Slovenije in Piran City Library
› Creative meeting with the authors of the exhibition Beauty of Stone Poetry, Istria
in Pastoral and Cultural Centre Georgios near the st. Jurij’s Bell Tower
› The Beauty of Stone Poetry, Istria
guided exhibition, ABAKKUM, GNOM, Parish of Piran at St. Jurij Bell Tower

Honorary patron of jubilee 40th PIDA is Anna Ramos, director of Fundació Mies van der Rohe.

More information: www.pida.si

Predstavljanje knjige Florin dom: Flora Jakšić i uloga njezina atelijera u Udruženju hrvatskih arhitekata u 18 sati
2023-11-27 08:00 - 17:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik ove godine slavi stotinu godina od izgradnje Florina doma i sa zadovoljstvom Vas poziva na promociju knjige Florin dom: Flora Jakšić i uloga njezina atelijera koja će se održati u ponedjeljak 27.studenog u Udruženju hrvatskih arhitekata, Trg bana Josipa Jelačića 3/1, u 18 sati.
Sudjeluju: Dorinda Bulić-Čotić, predsjednica HDLUDU, suautorica, dr.sc. Irena Kraševac, recenzentica, Ivana Pegan Baće. dopredsjenica HDLUDU, voditeljica Galerije Flora, suautorica, Ivan Viđen, urednik i suautor, Lucija Vuković, suautorica, dr.sc.Sanja Žaja Vrbica, suautorica i Zoran Đukić, dizajner.
Hrvatsko društvo likovnih umjetnika Dubrovnik sedamdeset godina kontinuirano djeluje u zgradi Florina doma u Lapadu, ostavštini slikarice Flore Jakšić rođ. Marinović (1856.–1943.). Ona je daleke 1931. godine „svoj marom sagrađen dom” – atelijer oporučno ostavila umjetnicima da u njemu slobodno priređuju samostalne i skupne izložbe, da se u njemu sastaju, stvaraju i djeluju.
Istraživački projekt Hrvatskog društva likovnih umjetnika Dubrovnik Florin dom: Flora Jakšić i uloga njezina atelijera započeo je uključivanjem više povjesničarki i povjesničara umjetnosti (Antun Baće, Ivan Viđen, Lucija Vuković, Sanja Žaja Vrbica), koji su istražili pojedine segmente slikaričina života i rada te ulogu njezina atelijera u kulturnom životu Dubrovnika tijekom proteklog stoljeća. Projekt je okrunjen izdavanjem publikacije u kojoj se, iz različitih perspektiva, govori o bogatoj i zanimljivoj biografiji slikarice i pokroviteljice umjetnosti, o konceptu i konačnoj realizaciji Florina atelijera te naposljetku o umjetničkoj i kulturnoj klimi onodobnog Dubrovnika.
Knjiga sadrži sljedeća poglavlja:
Ivan Viđen, Gospođa Flore iz vale od Lapada
Sanja Žaja Vrbica, Flora Jakšić– slikarica i čuvarica lapadske uvale
Antun Baće–Lucija Vuković, Florin dom–nastanak, arhitektura i značaj slikaričina atelijera
Dorinda Bulić Čotić, Florin dom–dom Hrvatskoga društva likovnih umjetnika Dubrovnik
Ivana Pegan Baće, Moja oporuka –Ja Flora. Recentno djelovanje Galerije Flora (2014.–2021.)
Urednik publikacije je Ivan Viđen, ujedno i autor kazala, recenzentice su dr.sc. Irena Kraševac i dr.sc. Rozana Vojvoda, grafičko oblikovanje potpisuje đkc/ Zoran Đukić, autorica prijevoda sažetaka na engleski jezik je Lidija Toman, a lektorica je Mariela Marković. Knjiga je tiskana u tiskari Kerschoffset d.o.o. u Zagrebu.
Istraživanja i tisak knjige sufinancirao je Upravni odjel za kulturu i baštinu Grada Dubrovnika.

Koncertni ciklus Cantus Ansambla
2023-11-27 08:00 - 20:00 | Mala dvorana KD Vatroslava Lisinskog, Trg Stjepana Radića 4, Zagreb
MARATHON – WITH A LITTLE HELP OF MY FRIENDS

Koncertni ciklus Cantus Ansambla 2023./2024.
27. 11. 2023., ponedjeljak, Mala dvorana KD Vatroslava Lisinskog, 20.00 sati

Berislav Šipuš, dirigent
Zygmunt Krauze, klavir
Roberto Fabbriciani, flauta
Martina Gojčeta Silić, alt
Bruno Philip, piccolo klarinet
Ratko Vojtek, bas klarinet
Vid Veljak, violončelo

Program:

Berislav Šipuš, Manie, za piccolo klarinet
Nicola Sani, Incanto, za flautu i ansambl (praizvedba)
Mauricio Sotelo, novo djelo (praizvedba)
Zygmunt Krauze, Improvizacija, za klavir solo
Zygmunt Krauze, Poem D’apollinaire, za klavir solo i 12 instrumenata
Berislav Šipuš, Introit Et Oratio, za violončelo solo (praizvedba)
Vinko Globokar, septet (praizvedba)
Frano Parać, Memorie, za ženski glas i ansambl (u povodu 75. rođendana)
Giampaolo Coral, Raps VII, za komorni ansambl
Berislav Šipuš, Dick Tracy And The Mistery Of Pretty Piet, za basklarinet, tamtam i steel chimes

VEČERI U ORISU: "VIDEOBOX: IZA KULISA"
2023-11-27 19:00 - 22:00
Večeri u Orisu nastavljamo s mladom autorskom ekipom koja će u ponedjeljak 27. studenoga 2023., s početkom u 19 sati u Oris Kući arhitekture (ul. Kralja Držislava 3, Zagreb) predstaviti svoj projekt Videobox: Iza kulisa.
Videobox je humoristična web serija koja je u vrlo kratkom roku postigla uspjeh i ovacije među gledateljima te korisnicima YouTube platforme. Studenti Akademije dramske umjetnosti predstavit će i objasniti proces stvaranja serije te potaknuti dijalog o realizaciji projekta bez budžeta.

Autorski tim čine: Karlo Vorih, Marko Bičanić, Ivor Lapić i David Bakarić. Na Večerima u Orisu saznajte kako su četiri studenta Akademije dramske umjetnosti uz malo sreće, puno truda te raznih domišljatih rješenja – napravili uspješnu seriju.

Ulaz je besplatan!

Jan Kerekeš: Dobra večer, došao sam po vašu kćer, humoristična predstava
2023-11-27 20:00 - 21:30 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Dobra večer, došao sam po vašu kćer – ta rečenica teško pada svakome ko ima kćer i ubrzo postaje noćna mora svakog tate koji nije spreman pustiti svoju kćer u ralje života.
Ovaj stand up nastao je nakon Janove akupunkture mozga za vrijeme jedne vožnje po autocesti ZG-ZG. Nastao je iz straha, ljubavi i potrebe da se publika nasmije na račun patnika kojem nema pomoći.

Bitef teatar: Bilo jednom na Brijunima, humoristična predstava
2023-11-28 20:00 - 21:30 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Predstava polazi od istinitog povijesnog susreta dva bračna para: Tita i Jovanke Broz s Richardom Burtonom i Elizabeth Taylor. Ovaj susret dogodio se na Brijunima sedamdesetih godina prošlog stoljeća, a podaci o susretu i vremenu koje su bračni parovi proveli zajedno dostupni su kroz vrlo šture pisane i video tragove jugoslovenskih medija, biografskih zaspisa o životima ove četiri povijesne ličnosti, te u vidu kratkih crtica iz dnevnika Richarda Burtona. Svi ovi materijali poslužili su kao inspiracija i građa za buduću predstavu.

TRIBINA // Dijalog povijesti umjetnosti i suvremene umjetničke produkcije
2023-11-29 18:30 - 20:00 | Društvo povjesničara umjetnosti Hrvatske, Preradovićeva 44, Zagreb, 10000, Croatia (Local Name: Hrvatska)
Društvo povjesničara umjetnosti Hrvatske već treću godinu zaredom realiziralo je program pod nazivom “Dijalog povijesti umjetnosti i suvremene umjetničke produkcije” s glavnim ciljem razvoja kritičkog mišljenja, pružajući praktično iskustvo povjesničarima umjetnosti putem konceptualizacije i provedbe izložbe suvremene hrvatske umjetnosti u sklopu međunarodnog festivala Art Zagreb. Uz podršku iskusnijih povjesničara umjetnosti, inicijativa teži poticanju mlađih kolega da razvijaju vlastiti sadržaj, koristeći teorijsko znanje stečeno kroz obrazovanje, a bez nepotrebnog preuzimanja konstrukata.
Osim toga, program ima za cilj stvaranje kvalitetne i poticajne atmosfere između povjesničara umjetnosti i umjetnika te poticanje njihove buduće suradnje. Kroz partnerstvo s organizatorom Art Zagreba, sudionici praktikuma imaju priliku primijeniti stečeno teorijsko znanje i obogatiti svoje praktične vještine kroz organizaciju i produkciju izložbe.
Nakon uspješnih izložbi u Paviljonu V Tehničkog muzeja u Zagrebu (2021.) i u prostoru Akademije likovnih umjetnosti u Ilici (2022.), polaznici praktikuma ove su godine realizirali izložbu na Zagrebačkom velesajmu. Kvalitetan sadržaj o suvremenoj umjetnosti predstavljen je na događaju s tisućama posjetitelja i uz izraženu medijsku pažnju.
S obzirom na to, možemo zaključiti da je šira hrvatska javnost zainteresirana za suvremenu umjetnost, a uloga povjesničara umjetnosti može biti ključna u približavanju suvremene hrvatske umjetnosti javnosti, ali i potencijalnim kupcima ili investitorima. Postavlja se pitanje kako možemo doprinijeti stvaranju održivog modela za umjetnike i povjesničare umjetnosti. Pitanje koje se nameće je može li povjesničar umjetnosti, s obzirom na svoja specifična disciplinarna znanja, pružiti interpretaciju i evaluaciju suvremenog umjetničkog djela, ili je ta uloga isključiva domena kustosa i likovnih kritičara. Također, postavlja se pitanje o ulozi povjesničara umjetnosti kao posrednika između muzejskih institucija, privatnih kolekcionara, galerista i samih umjetnika, posebno u doba pasivnog konzumiranja informacija.
Na tribini će sudjelovati povjesničari umjetnosti koji su bili dio praktikuma, njihove mentorice, kolege koje su doprinijele predavanjima u višemjesečnim radionicama, te sami umjetnici čija su djela izlagana. Raspravljat će se o temama poput tržišta umjetnina u Hrvatskoj, izazova komunikacije suvremene umjetnosti s javnošću, te uloge povjesničara umjetnosti u tim područjima.
Ulaz je slobodan.

Kazalište Planet Art: Ritina škola, dramska predstava
2023-11-29 20:00 - 21:30 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Ritina škola, jedna od najpopularnijih komedija u domaćoj kazališnoj ponudi, izvodi se od 2014. godine te je među najizvođenijim i najnagrađivanijim predstavama u Hrvatskoj.
U ovoj neodoljivoj romantičnoj komediji pratimo inteligentnu i britku frizerku Ritu koja osjeća da joj u životu nešto nedostaje zbog čega upisuje večernji tečaj književnosti.
Na njemu nailazi na profesora Pravdana koji je pak toliko rezigniran da mu više ništa ne nedostaje. Ili je bar tako mislio dok nije sreo Ritu koja okreće naglavce ne samo cijelu povijest književnosti, već i njegov život, a na koncu i svoj.

iFest, festival stvaralaštva i postignuća osoba s invaliditetom
2023-11-30 00:00 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Više informacija uskoro…

CROAGRO, međunardni sajam poljoprivrede, poljopreme i mehanizacije
2023-11-30 10:00 - 19:00 | Zagreb fair, AVENIJA DUBROVNIK 15, ZAGREB, 10020, Croatia (Local Name: Hrvatska)
U zimskom periodu, kad poljoprivredne aktivnosti miruju, vrlo živo će biti na jedinstvenom sajamskom prostoru Zagrebačkog velesajma.
Od 30.11. do 3.12.2023., održat će se sajam kakav poljoprivreda zaslužuje – CroAGRO 2023, međunarodni sajam poljoprivrede, poljoopreme i mehanizacije.
Uz nezamjenjive susrete licem u lice, bit će predstavljeni najsuvremeniji poljoprivredni strojevi, mehanizacija i oprema. Među ostalim, izložit će se i proizvodi za poljoprivrednu proizvodnju, konzerviranje, skladištenje, sadni materijali, razne vrste sjemenja i sredstva za zaštitu bilja.
Posebnost Sajma su i aktivnosti na promociji zanimanja u poljoprivredi, ali i izuzetno kvalitetan popratni program ispunjen konferencijama, radionicama i stručnim predavanjima.
Istovremeno će se održavati i Sajmovi hrane i zdravog življenja pa za početak imate barem dva ogromna razloga da nas posjetite.

SAJMOVI HRANE I ZDRAVOG ŽIVLJENJA
2023-11-30 10:00 - 19:00 | Zagreb fair, AVENIJA DUBROVNIK 15, ZAGREB, 10020, Croatia (Local Name: Hrvatska)
Zagrebački velesajam od 30.11. do 03.12. ove godine bit će jedinstveno mjesto susreta izlagača i posjetitelja iz zemlje i okruženja.
U zajedničkom terminu, održat će se sajmovi poljoprivrede, hrane i zdravog življenja, CroAgro i Sajmovi hrane i zdravog življenja koji su već pozicionirani kao nezaobilazno središnje nacionalno događanje na ove teme.
Kako prepoznati ekološki uzgojenu hranu, kupujete li pravi med, želite upoznati osobe koje su svoj put izlječenja našle u prirodnoj, energetskoj ili duhovnoj medicini te čuti njihova svjedočenja, skuhati zdravi obrok od namirnica koje su vam sada nespojive, upoznati se s proizvodima od industrijske konoplje, saznati o svojstvima poludragog kamenja, ili možda samo naučiti kako posložiti dom u skladu sa feng shuiom da bi se udobnije osjećali – svi odgovori čekaju vas u paviljonima Zagrebačkog velesajmu.
Davno je Hipokrat ustvrdio: “Neka ti hrana bude lijek, a tvoj lijek neka bude hrana” a danas je itekako jasno da zdravlje koje proizlazi iz zdrave prehrane itekako određuje kvalitetu naših života.
Na koji način formulu zdrave prehrane, koja skraćeno glasi raznolika+uravnotežena=zdrava prehrana involvirati u vlastite živote, što su zdravi stilovi života i zašto su važne teme o povratku prirodi, samo su najvažniji naglasci s brojnih stručnih predavanja, radionica i seminara koji vas očekuju tijekom četiri dana održavanja sajmova.
Vrhunski proizvodi podijeljeni su u četiri programske cjeline – Hrana, KrOnoplja Organica, APItera i Mystic, a svaki od njih prati atraktivan prodajni, izložbeni i popratni program.
Posebno izdvajamo prehrambene proizvode s oznakama izvornosti i kvalitete, mogućnosti degustacija i ponudu kupnje po promotivnim cijenama.

ASAP PRO #07 | HOLISTIČKI PRISTUP POSLOVANJU: Primenjena ekonomija / Formiranje cene
2023-12-01 16:00 | StartIT centar, Savska 5,, Belgrade, Serbia
StartIT centar, Savska 5, Beograd
ASAP PRO #17 | HOLISTIČKI PRISTUP POSLOVANJU: Primenjena ekonomija / Formiranje cene

Izuzetna nam je čast što će tokom ASAP PRO #07 svoja poslovna iskustva sa našom zajednicom podeliti gospodin Srđan Janićijević, osnivač Mokrogorska škola menadžmenta
Arhitektonskoj zajednici su daleke i strane reči poput business, profit, preduzetništvo i zbog toga smo zamolili gospodina Janićijevića za kratku izjavu zbog čega on misli da bi arhitekte trebalo da dođu na naš zajednički event u petak 1. 12.
“Vodjenje biznisa je zanat kao i svaki drugi. Nekad šegrt, danas pripravnik, nekad kalfa, danas menadžer, nekad majstor, uvek MAJSTOR!
Majstorstvo u poslu može da se postigne. Nije 100% sigurno da postoji algoritam, medjutim postoji skoro siguran put kako do majstorstva možete da stignete.
Moja iskustva važe jednako za arhitekte, kao i za konglomerate.
Temelji treba da su snažni, konstrukcija čvrsta, armatura mora da je jaka, a zanatski radovi i enterijer prema ukusu i mogućnostima.
Radujem se da razgovaramo o uvidima za razvoj poslovanja koje sam tokom godina stekao!”

Link za prijavu: https://forms.gle/G41uSTmyJh2ks9F88

Ko je ovde idiot?, humoristična predstava
2023-12-02 20:00 - 21:30 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
U urnebesnoj komediji koja je na repertoaru već više od desetljeća apsurda Ko je ovde idiot glume poznati beogradski glumci Milan Kalinić i Srđan Ivanović. Komedija koja će vas nasmijati do suza govori o uvijek aktualnim svakodnevnim temama s birokracijom u svakodnevnom životu.
Početkom 20. stoljeća, u nekim zemljama prije vjenčanja morale su se priložiti brojne potvrde, između ostalog i potvrda od psihijatra. Radnja počinje kada budući mladoženja (Milan Kalinić), poslije burne momačke večeri, odlazi kod psihijatra (Srđana Ivanovića) po potvrdu smatrajući da je to samo formalnost, ne sanjajući što ga tamo čeka.
Česte interakcije sa publikom, koja će zasigurno izaći nasmijana, ni sama ne shvaćajući „a tko je tu idiot.” Predstava koja se jednostavno ne propušta.

Večeri u Orisu: Ivan Juretić "Arhitektonska gerila u hrvatskim planinama"
2023-12-04 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U ponedjeljak, 4. prosinca 2023., s početkom u 18 sati, u Oris Kući arhitekture (Ulica Kralja Držislava 3, Zagreb) održat će se predavanje “Arhitektonska gerila u hrvatskim planinama” u sklopu serijala “Večeri u Orisu”, koje će održati Ivan Juretić, a moderirati Robert J. Loher.
Večeri u Orisu je projekt koji obuhvaća panel rasprave, razgovore, predavanja arhitekata, ali i autora sa drugih polja stvaralaštva – znanstvenika, umjetnika, književnika, glazbenika te drugih zanimljivih predavača. Ovim projektom Oris Kuća arhitekture želi svim generacijama pružiti mogućnost za kulturno, produktivno i kreativno druženje, koje nam ponekad uistinu nedostaje.
Ivan Juretić rođen je u Rijeci. Studirao je na Arhitektonskom fakultetu Sveučilišta u Ljubljani u klasi profesora Janeza Suhadolca gdje je diplomirao 2005. godine. Poslijediplomski studij završava u Milanu na Istituto Europeo di Design iz industrijskog dizajna. U sklopu studijskih i izvan studijskih aktivnosti u svojoj radionici dizajnirao je i izradio veliki broj originalnih modela i raznih prototipova. Uz povremeno arhitektonsko projektiranje, bavi se restauracijom i obnovom kulturne baštine.
Značajan fokus njegovog arhitektonskog opusa je obnova i izgradnja objekata na udaljenim lokacijama u planinama i zaštićenim područjima prirode, o čemu će biti riječ na predavanju.
„Prikazat ćemo 5-6 arhitektonskih realizacija koje su ostvarene pod mojim vodstvom u hrvatskim planinama u proteklih nekoliko godina. Naglasak će biti na izazove i problematiku koje rad na ovoj iznimnoj arhitektonskoj tipologiji podrazumijeva, ljude koji su u tome sudjelovali i pomagali, o osjetljivoj kulturi voluntarizma i planinarstvu.
Dotaknut ćemo se Rossijeve kolibe, Ždrila i Šugarske dulibe na Velebitu, planinarskog skloništa Miroslav Hirtz na Bijelim stijenama, Izvaljenog jaja u gnijezdu na Učki, planinarskog doma na Hahliću, Snježniku, Risnjaku i Zavižanu…“ – Ivan Juretić
Nakon zanimljivog predavanja i rasprave, ostanite na druženju u ugodnoj atmosferi, uz degustaciju vina.
Ulaz na predavanje je besplatan.

OTVORENJE IZLOŽBE: "REWILDING VELEBIT - FOTOGRAFIJE DIVLJINE"
2023-12-05 18:00 - 20:00
U utorak 5. prosinca 2023. u Oris Kući arhitekture (ul. Kralja Držislava 3) u 18 sati otvara se izložba pod nazivom Rewilding Velebit – Fotografije divljine. Izložba će predstaviti bogatstvo velebitske divljine: sisavce, prašume, prekrasne pejzaže, divlju prirodu itd. Na otvorenju izložbe posjetitelji će moći razgovarati s nekim od autora fotografija te predstavnicima Zaklade. Autori fotografija su Nino Salkić, Goran Šafarek, Daniel Allen i Vedran Slijepčević. Izložbu možete pogledati do ponedjeljka, 11. prosinca 2023. godine.

Radionica: Jačanje otpornosti turizma na klimatske promjene
2023-12-07 09:30 - 14:30 | Hotel Sheraton, Ul. kneza Borne 2, Zagreb, 10000, Croatia (Local Name: Hrvatska)
Na osnovi EU i nacionalnog pravnog okvira u području jačanja otpornosti turističke javne i privatne infrastrukture na klimatske promjene, Ministarstvo turizma i sporta organizira radionicu za voditelje projekata i stručnjake iz područja graditeljstva.
Radionica Jačanje otpornosti turizma na klimatske promjene održat će se u Zagrebu, 7. prosinca 2023. u hotelu Sheraton s početkom u 9:30 sati. Prvi dio radionice moguće je pratiti i on-line.

Znanstveno-stručni skup Hrvatski povjesničari umjetnosti: Vinko Zlamalik (1923. - 1991.)
2023-12-07 10:00 - 15:00 | Društvo povjesničara umjetnosti Hrvatske, Preradovićeva 44, Zagreb, 10000, Croatia (Local Name: Hrvatska)
Vinko Zlamalik, dugogodišnji predsjednik Društva povjesničara umjetnosti Hrvatske i upravitelj Strossmayerove galerije starih majstora HAZU, bio je istaknuti povjesničar umjetnosti koji je dao značajan doprinos razvoju hrvatske povijesti umjetnosti. U povodu obilježavanja stote godišnjice njegova rođenja, Društvo povjesničara umjetnosti Hrvatske u suradnji s projektom Hrvatske zaklade za znanost „Istraživanje provenijencije umjetnina u zagrebačkim zbirkamaˮ koji se provodi u Strossmayerovoj galeriji starih majstora organizira znanstveno-stručni skup.
Zlamalikov neumorni radni entuzijazam, poduzetnički duh i nadasve interes za vizualno kojeg je znao pretočiti u projekt značajno su obilježili područje povijesti umjetnosti u drugoj polovini 20. stoljeća, čineći umjetnost prisutnom, vidljivom i dostupnom u javnosti. Zlamalik je uspješno ostvario suradnje koje su rezultirale djelima i projektima od trajne važnosti. Unatoč tome što već više od tri desetljeća nije prisutan na strukovnoj sceni, njegova djela i dalje zadržavaju svoju relevantnost i polazišna su točka za današnja istraživanja. Među kolegama i prijateljima u struci jednostavno je bio poznat kao Veno, a povijest hrvatske povijesti umjetnosti zapisala ga je kao važnu kariku u razvoju naše struke u 20. stoljeću.
Izlagači na skupu: Miroslav Gašparović, Josipa Alviž, Jasmina Nestić, Sanja Cvetnić, Ivan Ferenčak, Domagoj Marić, Ivan Mirnik, Nina Kudiš, Husein Sejko Mekanović, Ljerka Dulibić, Mario Pintarić, Mihaela Cik, Petar Prelog

I LOVE ŠPUD - MILENIJSKA FOTOGRAFIJA
2023-12-08 14:00 - 17:00 | Izložbeni salon Izidor Kršnjavi, Trg Republike Hrvatske 11, Zagreb, Croatia (Local Name: Hrvatska)
I LOVE ŠPUD – MILENIJSKA FOTOGRAFIJA
Škola primijenjene umjetnosti i dizajna u Zagrebu i Šime Strikoman pozivaju Vas da budete dio Milenijske fotografije pod nazivom „I LOVE ŠPUD”, koju ćemo zajedničkim snagama / tijelima snimiti u petak, 8. prosinca 2023. godine u 14 sati ispred Škole primijenjene umjetnosti i dizajna na Trgu Republike Hrvatske u Zagrebu.
Poziv na sudjelovanje upućujemo svim bivšim i sadašnjim ŠPUD-ovcima, profesorima, prijateljima i simpatizerima naše Škole!
SNIMANJE 8. PROSINCA
Suočeni s brojnim novim izazovima i dislociranom nastavom, profesori i učenici ŠPUD-a pozivaju Vas da zajedno ispratimo zadnje trenutke 140. godine škole i dočekamo zajedno njen 141. rođendan ispred same zgrade škole!
Snimanje milenijske fotografije kruna je raznih proslava 140. rođendana škole, koje su se odvijale kroz zadnje tri godine. Natpis „I LOVE ŠPUD“ koji ćemo oblikovati tijelima pratit će formu znaka „I LOVE NY“ poznatog američkog dizajnera Miltona Glasera, koji je za života podržao inicijativu Škole i bivših učenika da kreiraju stranicu na društvenim mrežama pod istim nazivom.
„Milenijska fotografija je događaj, okupljanje ljudi koji pripadaju nekoj temi i međusobno se druže, a sama fotografija je dokument, uspomena na taj susret ili događaj. Tako je bilo na prvoj Milenijskoj i nastavilo se sve do danas”, kaže fotograf Šime Strikoman.
Predviđeno trajanje snimanja je sat vremena. Vidimo se u petak 8. prosinca u 14 sati!
O ŠKOLI
Škola primijenjene umjetnosti i dizajna Zagreb je najstarija likovna umjetnička škola u Hrvatskoj. Osnovana je za potrebe obnove Zagreba nakon katastrofalnog potresa koji je zadesio grad 1880. godine. Kraljevska muška obrtna škola, kako je prvobitno nosila naziv, bila je i nasušna potreba ponajprije zbog obnove zagrebačke katedrale, koja se urušila u potresu i zahtijevala je temeljitu obnovu i opremanje.
Inicijativa za osnivanje škole proistekla je iz Društva umjetnosti i Izidora Kršnjavog, prvog profesora povijesti umjetnosti na zagrebačkom Sveučilištu i kustosa Strossmayerove galerije koji je zajedno s Hermanom Bolléom, graditeljem i voditeljem obnove zagrebačke katedrale napravio program škole i bio njen dugogodišnji ravnatelj. Naime, u čitavoj Hrvatskoj tada nije postojao dovoljan broj kvalificiranih majstora koji bi mogli krenuti u tako opsežan posao obnove katedrale i grada, pa su se nastavnici i prvi polaznici Obrtne škole od samog početka uključili u sve procese i faze obnove.
Svih tih godina puno se toga dogodilo i promijenilo. Sam naziv Škole mijenjao se nekoliko puta. Mijenjali su se i nazivi ulica i trgova na kojoj školska zgrada ponosno stoji, a kroz ŠPUD su prošle generacije i generacije učenika i profesora. Promijenila se i zgrada Škole, koju su kroz sve te godine gradili, uređivali i sređivali sami tadašnji nastavnici i učenici. Kako su godine prolazile, tako su se formirali i transformirali novi odjeli, uz obavezan rast, jer svake je godine sve više mladih učenika htjelo pokazati svoj talent i ovladati nekim starim i novim vještinama. Ali uza sve promjene – ŠPUD je ostao konstanta. Drugačiji od drugih, kreativni, poseban i uvijek zajedno.
O ŠIMI STRIKOMANU
Autora milenijske fotografije nije potrebno posebno predstavljati. Šime Strikoman dugogodišnji je filmski i scenski djelatnik, a profesionalno se bavi fotografijom dulje od 50 godina. Do sada je imao više od dvadesetak izložbi u Hrvatskoj i inozemstvu, član je ULUPUH-a, a dobitnik je mnogih nagrada i priznanja. Milenijska fotografija nastala je prije 23 godine sa željom da se snimi građane grada Vodica na prijelazu iz drugog u treći milenij.

11. EDU međunarodne studentske radionice
2023-12-08 18:00 - 20:00
Galerija ULUPUH, Ilica 13, Zagreb
Na izložbi sudjeluju studentice i studenti diplomskog studija Kostimografija s Tekstilno-tehnološkog fakulteta u Zagrebu, Odseka Kostim, modul Scenski kostim s Fakulteta primenjenih umetnosti u Beogradu, te odsjeka Moda i tekstilija s Fakulteta za dizajn u Ljubljani, koji su sudjelovali na radionici organiziranoj u trajanju od 04.12. do 07.12. na Tekstilno-tehnološkom fakultetu Sveučilišta u Zagrebu, Baruna Filipovića 28 a. Temu ovogodišnje radionice DIHOTOMIJA osmislila je red. prof. Ljiljana Petrović s Fakulteta primenjene umetnosti u Beogradu s odjela Scenski kostim.
Posjetitelji će izložbu moći razgledati do 21. prosinca 2023.

PRIPADA(J)MO
2023-12-11 19:00 | Izložbeni salon Izidor Kršnjavi, Trg Republike Hrvatske 11, Zagreb, Croatia (Local Name: Hrvatska)
Izložba profesora ŠPUD-a i njihovih gostiju. Izložbeni salon Izidor Kršnjavi gostuje u Pogonu Jedinstvo, Trnjanska struga 34, 11.-20.12.2023., 16-21h.

TROTAR TALKS — Saša Tkačenko, Vuk Ćuk, Julija Zaharijević i Natalija Paunić
2023-12-12 18:00 - 19:30 | Galerija Trotoar, Mesnička 7, Zagreb, Croatia (Local Name: Hrvatska)
U utorak 12. prosinca 2023. u 18 sati u galeriji Trotoar u Zagrebu povodom aktualne izložbe „Stranger Danger“ održava se razgovor s umjetnicima. Saša Tkačenko, Vuk Ćuk i Julija Zaharijević razgovaraju s kustosicom izložbe Natalijom Paunić
Skupna izložba „Stranger Danger“ nastala je u suradnji s Eugster II Belgrade galerijom. Ciklusom gostovanja Trotoar želi predstaviti i istražiti širok raspon regionalno i inozemno relevantnih umjetnica i umjetnika, potaknuti razmjenu perspektiva i povezivanje suvremene umjetničke produkcije.
STRANGER DANGER
„Na izložbi su okupljeni radovi troje umjetnika koji na različite načine promišljaju stvarnost. Naslovno djelo (Saša Tkačenko — Unknown, talk to unknown), postavljeno u izlogu galerije, neonskim svjetlom ispisuje riječi “stranger” i “danger” čime poziva na oprez i prije samog ulaska u prostor određuje ton izložbe. Rimovane imenice citat su iz promišljanja Vladimira Nabokova na temu nedaća individualizma, prevedene u kontekst današnjih društvenih izazova. S druge strane, dok su se neke Nabokovljeve riječi u njegovo vrijeme mogle činiti naprednima i liberalnima, njegove šovinističke izjave (na primjer njegova “sumnja” u sposobnosti spisateljica) otkrivaju drugo lice njegove osobnosti. Na višeslojnost stvarnosti upućuje i rad Julije Zaharijević koja se koristi promjenjivom prirodom simbola u svrhu multiplikacije mogućih interpretacija. Radovi prikazani u Trotoaru izobličuju prepoznatljiv uzorak Chesterfield sofe, poznati vizualni znamen koji često povezujemo s patrijarhalnim shvaćanjem uspjeha, bogatstva ili ljepote (koji su u tom shvaćanju međusobno zamjenjivi). Raspored dugmadi više ne slijedi poznati uzorak koordinatne mreže nego stvara hibridnu formu, simulirajući organski proces nekontrolirane dezintegracije koji napreduje na vlastitu štetu, proces kancerogenog rasta. Taj je proces analogno primjenjiv na odraslu dob generacije čije se sazrijevanje odvilo paralelno sa sazrijevanjem interneta. Gubitak kontrole nad vlastitim online postupcima i podacima, konačni burnout izazvan neprestanom prisutnošću, teme su koje izviru iz umjetničke prakse Vuka Ćuka. Njegovi se radovi sastoje od sakupljenih, reklo bi se beskorisnih i neobičnih, masovno proizvedenih predmeta kupljenih uglavnom prekoAliExpressa. Položeni na pod galerije raspoređeni su u ritualne oblike koji umjesto kružnica čine smajliće — simbol koji je, u suštini, jednako apstraktan kao i bilo koji drugi.“
Iz teksta Natalije Paunić

O UMJETNICIMA:
Saša Tkačenko (1979.) trenutno živi i radi u Zagrebu. U svom se umjetničkom djelovanju bavi prostorima i njihovim transformacijama pod utjecajem drugih medija, propitujući interakciju arhitektonskih karakteristika sa skulpturom, videom i instalacijom.Tkačenkovi radovi tako stvaraju dinamične situacije čiji je integralni dio publika, a često promišljaju motive i narative iz popularne kulture i suvremenog života. Izlaže od 2008. godine, između ostalog u Centru Pompidou u Parizu, Muzeju suvremene umjetnosti u Beogradu, mumok-u (Museum Moderner Kunst) u Beču, Muzeju suvremene umjetnosti u Zagrebu, MNAC-u (Nacionalni muzej suvremene umjetnosti) u Bukureštu, Times Museumu u Guandongu, ACP-u (Australian Centre for Photography) u Sydneyu, Muzeju grada Beograda, Künstlerhausu Bremen, UnionDocsu (Center for Documentary Art) u New Yorku, muzeju suvremene umjetnosti Castello di Rivoli u Torinu. Tkačenko je sudjelovao na rezidencijalnim programima u ISCP-u u New Yorku i T.I.C.A-AirLAb-u pri Tiranskom institutu za suvremenu umjetnost. Izlagao je i na umjetničkim sajmovima uključujući Liste Art Fair u Baselu i Listeov projekt Rewriting our imaginations, Art Geneve, Flash Show Budapest i Not Cancelled (online). Radovi mu se nalaze u kolekcijama Muzeja suvremene umjetnosti u Beogradu i Telenorovoj kolekciji suvremene umjetnosti.
sasatkacenko.com
instagram.com/sasatkacenko/

Vuk Ćuk (1987.) vizualni je umjetnik iz Beograda. Kroz svoj rad propituje kako kapitalistička logika, trendovi i tehnologija oblikuju ljudski i prirodni svijet te istražuje nove načine življenja u suvremenom društvu. Djeluje kroz medij skulpture (kinetičke i statičke), instalacije, crteža, slikarstva, digitalne i video umjetnosti. Radovi su mu prikazani na 58. Oktobarskom salonu – Beogradskom bijenalu 2021., pod umjetničkim vodstvom CURA-e i kustosica Ilarie Marotte i Andree Baccin, na Sequence Art Festivalu u Marshall Houseu u Reykjaviku (2019.), na 57. Oktobarskom salonu – Beogradskom bijenalu 2019., pod umjetničkim vodstvom kustosa Gunnara i Danielle Kavran, u Kineskom umjetničkom muzeju u Šangaju (2017.), na Sugarcube Festivalu u New Yorku (2016.) i na Taiyuanskom kiparskom simpoziju u Taiyuanu (2016.). Imao je nekoliko samostalnih izložbi u galeriji Zvono u Beogradu, a samostalno je izlagao i u EIKON Schauraumu u MuseumsQuartieru u Beču (2023.), u Automat Artspaceu u Saarbruckenu (2022.), na sajmu The Armory Show u New Yorku (2023.), u galeriji Eugster || Belgrade (2020.), galeriji Ravnikar u Ljubljani (2019.) te u Srpskom kulturnom centru u Parizu (2018.). Nagrađen je posebnim priznanjem MAK Museuma u Beču, nagradom zaklade Vladimir Veličković i nagradom Taiyuanskog kiparskog simpozija. Predaje na Fakultetu primijenjenih umjetnosti u Beogradu i umjetnički je urednik časopisa DSCENE.
vukcuk.com
instagram.com/vukcar/

Julija Zaharijević (1991.) živi na relaciji Beč – Berlin. Polazište njene umjetničke prakse je neprekidno kretanje slika u našem globalnom društvu. Zanima je njihovo izvorište, vrijednost, simbolika i kako se mijenjaju ovisno o kontekstu. Njezini radovi inspiraciju pronalaze u povijesti umjetnosti i slikarstvu, popularnoj kulturi i društvenoj zamršenosti europskog umjetničkog bubblea. Izražava se kroz skulpturu, pisanje i slikarstvo. Radovi su joj izlagani na samostalnim izložbama: Modern Painting u Bbberlinu u Berlinu (2022.), samostalno predstavljanje na sajmu Vienna Contemporary s galerijom Eugster || Belgrade (2022.), Oh no! The View u galeriji Georg Kargl Permanent u Beču (2021.) i Silver Lane u galeriji Alienze u Beču (2021.). Recentne grupne izložbe na kojima je sudjelovala uključuju: On the New — Viennese Scenes and Beyond u galeriji Belvedere 21 u Beču (2023.), Structure u galeriji Eugster || Belgrade (2023.), hyper (hyper) u galeriji Callirrhoë u Ateni (2022.), SYSTEMA s galerijom Pina u Marseilleu (2022.), Burn the Groves u galeriji Löwengasse u Kölnu (2022.) i Jahresgaben 2022 u galeriji Kevin Space u Beču (2022.)
julijazaharijevic.com
instagram.com/julijazahahaha/

O KUSTOSICI:
Natalija Paunić (1990.) kustosica je i medijatorica iz Beograda. Redovito piše o umjetnosti istražujući nove, intersekcionalne pristupe kustoskoj praksi i pisanju kao i načine međudjelovanja osobnih i profesionalnih aspekata naših života. U svojem se radu bavi ponajprije pitanjima feminizma, akceleracionizma, ekologije, luksuza, rasipništva i ljubavi.
Nakon magisterija na Arhitektonskom fakultetu u Beogradu, završava studij kustoskih praksi na Goldsmithsu u Londonu (2017.). Sudjeluje na različitim projektima u galeriji Eugster || Belgrade (više godina), Kunsthaus Dresden (2022.), Nacionalnoj galeriji Sjeverne Makedonije u Skopju (2022.), Confluence Institute for Innovation and Creative Strategies in Architecture (Pariz), Biennale Sessions (Venecija, 2022.), British Councila i zaklade LUX Moving Image (2020. – 2021.), Q21 u MuseumsQuartieru (Beč, 2019.), Enclave Projects (London, 2016. i 2017.), European Architecture Students Assembly (Danska, 2017.), Public School for Architecture Brussels (2017.), Institute for Contemporary Arts (u sklopu projekta ICA Young, London, 2016.). Radila je kao medijatorica na documenti 14 u Kasselu (2017.). U posljednje je vrijeme tekstove i intervjue objavljivala u časopisima Spike, Mousse i Les Nouveaux Riches te u novoj knjizi posvećenoj vještičarenju, umjetnosti i feminizmu kroz prizmu umjetnosti Šejle Kamerić (Mother is a bitch, Distanz publishing, Berlin). Od 2023. radi na razvoju zaklade LUKOWA Art Foundation iz Luzerna.
natalijapaunic.com

O POZVANOJ GALERIJI EUGSTER || BELGRADE:
Galerija Eugster || Belgrade teži predstavljanju najrelevantnije produkcije suvremene umjetnosti jugoistočne Europe. Istražuje različite lokalne identitete u njihovu međuodnosu kao i u dijalogu s međunarodnim umjetničkim praksama, svjetskim zbivanjima i ključnim pitanjima. Smještena u središte bivše Jugoslavije, galerija propituje nove smjerove razvoja umjetnosti nekadašnjih država članica, načine na koji umjetnost može utjecati na njihove odnose danas, nadilazeći lokalni rakurs i postajući međunarodna. Internacionalni sajmovi i predstavljanje galerija i umjetnika/ica: The Armory Show, New York (2023.), Vienna Contemporary, Beč (2023., 2022. i 2019.), Liste Art Fair, Basel (2023., 2022. i 2021.), ARCO Madrid (2023. i 2021.), Artissima, Torino (2022.), Parallel Viena, Beč (2018.) Umjetnici koje Eugster || Belgrade zastupa: Emir Šehanović, :mentalKLINIK, Vladimir Miladinović, Saša Tkačenko, Šejla Kamerić, Vuk Ćuk, Ivana Ivković, Julija Zaharijević, Doruntina Kastrati, Marko Obradović
eugster-belgrade.com
instagram.com/eugster_belgrade/

TRAJANJE IZLOŽBE
Do 13. siječnja 2024. Radno vrijeme: od srijede do petka od 11 do 19 sati, subotom od 10 do 14 sati, i po dogovoru.

O GALERIJI TROTOAR:
Trotoar, galerija suvremene umjetnosti otvorena u svibnju 2023. godine, novo je zagrebačko mjesto za izložbe, susrete i otkrivanje suvremene umjetničke scene. Kustosice galerije su Martina Marić Rodrigues i Bojana Birač.
trotoar-galerija.hr
instagram.com/trotoar.gallery
facebook.com/trotoar.gallery

IMPRESSUM
Vizualni identitet galerije: Rafaela Dražić
Fotografi: Bosnić+Dorotić, Vedran Husremović, Barbara Šarić
Press & PR: Maja Bosnić i Ivan Dorotić press@trotoar-galerija.hr

Otvorenje izložbe: Marijan Detoni - od skice do matrice
2023-12-12 19:00 - 21:00 | Galerija Kranjčar, Kaptol 26, Zagreb, 10000
Muzej za umjetnost i obrt 12. prosinca u Galeriji Kranjčar otvara izložbu grafičkog stvaralaštva istaknutog hrvatskog slikara i grafičara Marijana Detonija na kojoj će, uz poznate linoreze iz jedne od najvažnijih grafičkih mapa hrvatske međuratne umjetnosti – Ljudi sa Seine iz 1934. godine, biti prikazana i dosad rijetko viđena linorezna grafička mapa Tračnice iz 1941. godine. Grafičke ploče koje će biti predstavljene na izložbi donirane su Zbirci grafike Muzeja za umjetnost i obrt zahvaljujući suradnji i darežljivosti obitelji Percl i gospođe Dagmar Löffler-Badžek. Izložba će biti jedinstvena prilika za upoznavanje javnosti s rasponima grafičkog stvaralaštva ovog istaknutog hrvatskog slikara i grafičara koji je na medij grafike nevjerojatnom tehnikom prenosio i dočarao atmosferu svakodnevice ljudi u jeku ekonomske krize kroz prizore života, otpuštenih, gladnih i nezaposlenih, kao i prikaze putovanja i stradanja.
Radovi Marijana Detonija neprocjenjivo su vrijedna građa za povijest hrvatske grafike kao i za poznavanje njegova rada i djela kao jednog od najistaknutijih grafičkih stvaralaca između dva svjetska rata.
Javnost će na izložbi moći vidjeti izvorne matrice grafičke mape Tračnice koje su do sada kao cjelovito djelo bile otisnute samo jednom, čemu ide u prilog i činjenica kako niti jedan drugi primjerak navedene mape dosad nije pronađen. U tome je i njena dodatna vrijednost, jer osim što je vrlo vješto izvedena sa sjajnim tehničkim pojedinostima i naracijom, ona je i jedinstveni primjer Detonijeva grafičkog opusa.
Izložba ostaje otvorena u Galeriji Kranjčar (Kaptol 26, Zagreb) do 12. siječnja 2024. godine.

Ksenija Prohaska: A odakle ste vi, gospođo?
2023-12-12 20:00 - 21:30 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Svatko od nas ima slabu točku. Nekoga bole leđa, nekoga želudac, a junakinju ove priče – glava. Kada Barbaru Oblak (Ksenija Prohaska) glavobolje dovedu do psihijatrijske ordinacije, uz puno humora otvoriti će se granice svih života koje je ona nosila u sebi, pitajući nas je li stvarnost zaista samo jedna ili je možda jednako stvarno i ono što izmislimo. Sve što nije prepušteno zaboravu čini našu sadašnjost koja se lakše podnosi uz osmijeh, a to će se najbolje pokazati trenucima u kojima se događa ova predstava.
Dr. Mucić (Marjan Nejašmić Banić) nas vodi kroz seanse da bi osvijestio problem pacijenta, koji u principu uvijek negira i podešava prošlost onako kako mu se sviđa – a rješenje toga će vidjeti gledatelji koji dođu na predstavu.

Susret s autorima iz Založbe Pivec
2023-12-14 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Održat će se susret s troje autora slovenske nakladničke kuće Založba Pivec – Miriam Drev, Boštjan Narat i Bina Štampe Žmavc. Razgovor s autorima vodit će pjesnik Željko Perović.

Miriam Drev je spisateljica, pjesnikinja i prevoditeljica. Nominirana je za prestižnu nagradu Kresnik za svoj roman u pismima “Od dneva so in od noči”. Njezin opus prijevoda obuhvaća radove autora poput Margaret Atwood i Otessa Moshfegh.
Boštjan Narat je spisatelj, glazbenik i koautor bestsellera, biografije o slovenskom nogometašu Marcosu Tavaresu. Nominiran je za Rožančevu nagradu za svoju zbirku eseja “Partija”.
Bina Štampe Žmavc je jedna od najprepoznatljivijih slovenskih autorica, a zajedno sa Svjetlanom Junakovićem stvorila je predivnu slikovnicu “Skrinjica sinjega maka”. Ova slikovnica bila je nominirana za nagrade “Večernica” i “Desetnica,” te je osvojila znak kvalitete “Zlata hruška.”

Kazalište Planet Art: Tko je ovdje lud?, humoristična predstava
2023-12-14 20:00 - 21:30 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Tko je ovdje lud? kombinacija je crne komedije i burleske koja je 2023. godine na 20. Međunarodnom festivalu komedije Mostarska Liska u Mostaru osvojila čak tri nagrade za najbolju komediju u regiji: Velike Liske za najbolju predstavu regije po sudu publike, za najbolju predstavu po sudu medija te je Marko Torjanac nagrađen za Velikom Liskom za najbolju mušku ulogu.
Ovu šarmantnu, ludu i mudru distopiju kritika je odmah po premijernoj izvedbi usporedila s legendarnim Stilskim vježbama, a stalni interes gledatelja zbog kojega je doživjela više od 150 izvedbi, do sada je tu laskavu titulu opravdao.
Ova ludo zabavna i neobična komedija nam, kroz šest zabavnih isprepletenih psihoterapeutskih seansi, postavlja ozbiljna pitanja o životu danas preispitujući standarde „normalnoga“ u svijetu punom eksplozija, pobijenih vlada, stvarnih zečeva iz virtualnog svijeta, zagorenih kobasica u bijelom sosu i susreta s Bogom.
U svijetu pred pucanjem, u poliklinici na rubu grada, dvoje glumaca oživotvoruju plejadu prepoznatljivih likova te gledatelje, uz mnogo humora, upoznaju sa senzibilnim disidentima iz stvarnoga svijeta u isto vrijeme razotkrivajući svu njegovu krhkost.
Mi samo moramo odlučiti s koje strane ludila mi odabiremo biti.

Boris Štok, HKD-ov božićni gala koncert
2023-12-16 20:00 - 22:00 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
HKD-ov božićni niz izvođača s riječkog područja nastavlja se s još jednim sjajnim glasom – na ovogodišnjem HKD-ovom gala božićnom koncertu u subotu 16. prosinca nastupa Boris Štok!
Na koncertu u HKD-u će odsvirati presjek znanih pjesama svoje karijere, od Quasarra do danas, kao i uvijek uz puno plesa i dobre energije, a za ovu će priliku uz klavir izvesti i nekoliko klasika Sinatre, Chris Rea, Dean Martina…
Boris Štok je autor, pjevač i tekstopisac. Svoj debitantski EP Puls predstavio je 2017., te iste godine biva nominiran za nagradu Porin kao najbolji novi izvođač. Na Porinu je nagrađen već sljedeće godine u kategoriji Najbolji album alternativne glazbe za svoj prvi samostalni dugosvirajući album Ispod kože, a nominaciju dobiva i zadrugi samostalni album Uvijek dio mene. U studenom 2022. izašao mu je i treći studijski album naziva 3, a s pjesmom Grijeh nastupio je na Izboru hrvatske pjesme za pjesmu Eurovizije, Dori 2023.
Suosnivač i dugogodišnji član višestruko nominirane i nagrađivane grupe Quasarr u kojoj djeluje kao autor tekstova, koautor glazbe i glavni vokal. Surađivao je s brojnim renomiranim i nagrađivanim glazbenicima, kao pjevač, autor tekstova ili koautor glazbe: Josipom Lisac (Porin za najbolju vokalnu suradnju), Jadrankom Ivaniš Yayom, Meritas, jazz grupom Chui, s duom Mrle & Ivanka, Matijom Dedićem, Ante Gelom, Elvisom Stanićem, Henryem Radanovićem, grupom Rivers, Zoranom Predinom, grupom Nola, te brojnim drugima.
S Vedranom Križanom 2008. osniva projekt Manofon, te izdaje dva albuma Tv um i 2, a prvi singl Ovisnik, zvuk postaje hit godine na Otvorenom radiju i osvaja vrhove radio ljestvica.
Borisu je ove godine nastupio na Šibenskom festivalu šansone gdje je osvojio nagradu za najbolju interpretaciju s pjesmom Jesmo li jedini, a upravo mu je izašla pjesma Kao nekada u kojoj gostuje velika Tereza Kesovija.

Izložba Božićnih jaslica Danijela Šimunovića
2023-12-18 19:00 - 21:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Otvorenje izložbe Božičnih jaslica Danijela Šimunovića održat će se u Knjižnici Marije Jurić Zagorke u ponedjeljak, 18. prosinca u 19 sati. Izložba traje do 18. siječnja 2024.
Danijel Šimunović (1984., Zagreb) bavi se izradom Božićnih jaslica od svoje 12. godine. Do sada izradio stotinjak božićnih jaslica, uključujući nekoliko jaslica većih dimenzija za župne crkve i samostane. Kao član Udruge prijatelja hrvatskih Božićnih jaslica sudjelovao je na brojnim domaćim i inozemnim izložbama Božićnih jaslica. U svojim djelima nastoji gledatelju dočarati otajstvo Isusovog rođenja smještajući ga u naše suvremeno okruženje šaljući poruku da se Isus rodio za nas. Od materijala koristi sve, najviše drvo i stiropor. Naglasak stavlja na to da i figure radi samostalno, bilo rezbarenjem drva i stiropora ili jednostavno oslikavanjem daščica.
slika iz fototeke Etnografskog muzeja u Zagrebu

TOUCHING: Raketa and the Intimacy of the Interior
2023-12-18 19:00 - 22:00 | galerija DESSA, Židovska steza 4, Ljubljana, 1000, Slovenia
We kindly invite you to the opening of the exhibition TOUCHING: Raketa and the Intimacy of the Interior, which will be held on Monday, 18 December 2023, at 7 p.m. in the DESSA gallery, Ljubljana, Slovenia.
After the opening of the exhibition, we also invite you to a traditional New Year’s gathering.

SPOMINI DOTIKOV
»Načini zaznavanja so oblike dotika.«
J. Pallasmaa
V interierju se zunanji svet ustavi. Nepredvidljivost in stalne senzorične motnje zunanjosti usahnejo. Nastane zareza. Sami se odločimo, kaj bomo videli in ali bomo sploh gledali. Znotraj te pozornosti slišimo, vidimo in z dotikom zaznavamo več. Tako prostor kot sebe. Svet, če se z njim želimo povezati, pa ujamemo v fragmente. In le v teh fragmentih nas spremlja minevanje – sence dni, barve letnih časov, ptiči in sirene. A ko se stemni, okna odsevajo nas, znotraj, v fragmentu sveta.
Interier se te dotakne drugače kot svet onkraj. Interier je oprijemljiva bližina – kar srečaš tukaj, niso le material in svetloba, barva in oblika ali zvok. Ko se te hkrati dotaknejo vsi skupaj in se utelesijo v prostoru, takrat nastane interier. Če seveda vanj zares vstopiš, ne le zreš z razdalje. Gre za bližino, ki prevprašuje meje tvoje notranjosti.
Dotik je ta, ki razpre meje. Dotik odpira vrata, okna. Dotik tudi zapre. Ritualni dogodek, ki ga tolikokrat ponovimo, ne da bi nanj mislili, označi prestop. IZ – V. In če gre onkraj interierja za svet razdalj, ki jih je vedno znova treba premagati, je ta svet v interierju na dosegu roke –bližina dotika je merilo. Dotik pogleda, dotik zvoka, dotik vonja in dotik oprijema. Razdalje se krajšajo. Z materialnostjo sveta se srečamo od blizu – v kuhinjski pari, goli pod prho, nezavedno v sanjah, pri vsakdanjih rutinah. Dotik je intima interierja.
Oblikovati interier je ustvarjati bližino. Pod prsti imeti spomin na reliefe materialov, in to dolgo pred tem, ko se ti zložijo v končno podobo prostora. Poznati šum tekstila, vonj lesenih tal, nelagodje hladu keramičnih ploščic, prostranost goste preproge in vsega, kar se zgodi ob kaminu. Videti lom svetlobe v kristalu. Videti barve, videti sledi bosih nog in poti senc – vse to, preden sam prostor dobi fizično podobo. Gre za neverjetno zmožnost ustvarjanja prostorov iz spominov dotikov. To se povsem enkratno kaže v interierjih Katjuše in Roka. Prostore snujeta od blizu in gradita notranji taktilni svet. Vse za človeka, ki tako v njunih interierjih vedno znova in zlahka spoznava svojo telesnost v svetu.
Danica Sretenović

RAKETA, biro na kreativni pogon, praznuje 23 let ustvarjanja konceptov, atmosfer in trajnostnega oblikovanja. Biro vodita Katjuša Kranjc in Rok Kuhar, ki sta partnerja tako zasebno kot profesionalno, zato veliko pozornosti namenjata ravnovesju. Skrbita za ravnovesje med zunaj in znotraj, med starim in novim, med zasebnim in javnim, med funkcionalnim in poetičnim …
V dobrih dveh desetletjih se je RAKETA sočasno razvijala v uveljavljeno arhitekturno prakso za notranje oblikovanje, oblikovalski studio in laboratorij inovacij v produktnem oblikovanju, zato je prehajanje med različnimi merili in disciplinami stalnica njenega delovanja. Ustvarjalce zanima dojemanje prostora na nezavedni ravni, in ne produkcija podob. Oblikujejo prostore in predmete zanje. Bogatijo jih z inovativno uporabo metod in materialov, tako preizkušenih kot novih, ter z mislijo na neposredni odnos človeka do materialnosti, ki ga obdaja.

Production and organization
Galerija DESSA
in collaboration with
Raketa, a creatively driven bureau
www.raketa.si
Curators
Katjuša Kranjc
Rok Kuhar
Introductory text
Danica Sretenović
Photographs
Žiga Lovšin
Aljoša Rebolj
Lecture
Katja Paladin
Exhibition design
Katjuša Kranjc in Rok Kuhar, Raketa
Poster design
Katjuša Kranjc, Raketa
Design of invitation and brochure
Ivan Ilić, 0.10 Büro
Poster printing
Prima IP
Printing of invitations and brochures
Matformat
Voice
Nada Vodušek
Sponsors
MzK, MOL
The exhibition is co-financed by the Ministry of Culture of the Republic of Slovenia.

Izložba nagrađenih autora HDLU Rijeka – Andrej Kurtin i Želimir Hladnik
2023-12-19 19:00 - 20:30 | Galerija Kortil, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Izložba radova dvaju riječkih autora, Želimira Hladnika i Andreja Kurtina rezultat je Nagrade galerije Kortil koje je umjetnicima dodijeljena na 76. godišnjoj izložbi članova HDLU Rijeka.
Izložba je otvorena do 15.1.2024.
